CELEX: 62014CN0410
Language: da
Date: 2014-08-29 00:00:00
Title: Sag C-410/14: Anmodning om præjudiciel afgørelse indgivet af Oberlandesgericht Düsseldorf (Tyskland) den 29. august 2014 — Dr. Falk Pharma GmbH mod DAK-Gesundheit

17.11.2014   
            
            
               DA
            
            
               Den Europæiske Unions Tidende
            
            
               C 409/29
            
         Anmodning om præjudiciel afgørelse indgivet af Oberlandesgericht Düsseldorf (Tyskland) den 29. august 2014 — Dr. Falk Pharma GmbH mod DAK-Gesundheit
   (Sag C-410/14)
   2014/C 409/41
   Processprog: tysk
   
      Den forelæggende ret
   
   Oberlandesgericht Düsseldorf
   
      Parter i hovedsagen
   
   
      Sagsøger: Dr. Falk Pharma GmbH
   
      Sagsøgt: DAK-Gesundheit
   
      Præjudicielle spørgsmål
   
   Den Europæiske Unions Domstol forelægges i henhold til artikel 267 TEUF følgende spørgsmål til præjudiciel afgørelse vedrørende fortolkningen af Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (herefter »direktivet«) (1):
   
               1)
            
            
               Er der ikke længere tale om en offentlig kontrakt som omhandlet i artikel 1, stk. 2, litra a), i direktiv 2004/18/EF, hvis ordregivende myndigheder gennemfører en autoriseringsprocedure, hvorved de tildeler kontrakten uden at udvælge en eller flere økonomiske aktører (»open-house-model«)?
            
         
               2)
            
            
               Såfremt spørgsmål 1 skal besvares således, at udvælgelse af en eller flere økonomiske aktører er et kriterium for en offentlig kontrakt, stilles følgende spørgsmål: Skal kriteriet udvælgelse af økonomiske aktører i henhold til artikel 1, stk. 2, litra a), i direktiv 2004/18/EF og set i lyset af artikel 2 i direktiv 2004/18/EF fortolkes således, at ordregivende myndigheder kun må undlade at udvælge en eller flere aktører ved en autoriseringsprocedure, såfremt følgende betingelser er opfyldt:
               
                           —
                        
                        
                           gennemførelsen af autoriseringsproceduren offentliggøres i hele Europa
                        
                     
                           —
                        
                        
                           der fastlægges klare regler om kontraktindgåelse og -tiltrædelse
                        
                     
                           —
                        
                        
                           kontraktvilkårene fastlægges på forhånd på en sådan måde, at ingen økonomisk aktør kan øve indflydelse på indholdet af kontrakten
                        
                     
                           —
                        
                        
                           økonomiske aktører indrømmes ret til at tiltræde kontrakten når som helst, og
                        
                     
                           —
                        
                        
                           kontraktindgåelser bekendtgøres i hele Europa?
                        
                     
         
      (1)  EFT L 134, s. 144.